ROMANIA

 JUDEȚUL MUREȘ

 COMUNA ACĂȚARI

 CONSILIUL LOCAL

**Hotărârea Consiliului Local al Comunei Acățari nr.29**

**din 2 aprilie 2025**

**privind aprobarea colaborării interinstituționale din cadrul proiectului*„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”***

 Consiliul Local al Comunei Acățari

 Examinând nota justificativă nr.2007/31.03.2025 al domnului Osváth Csaba, primarul UAT Acățari, județ Mureș, întocmit pentru participarea în procesul de selecție derulat de către Ministerul Muncii, Familiei, Tineretului și Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti și Inspecție Socială, pentru implementarea proiectului „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate*”, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.

 Analizând Procedura de cadru de selecție a unităților administrativ-teritoriale rurale (comune) în cadrul proiectului “Furnizare de servicii integrate în comunitățile rurale-facilitarea accesului persoanelor vulnerabile la servicii de bază eficiente și de calitate“ PIDS/586/PO4/339395.

 Văzând prevederile art.(7) alin.(13) a Legii nr.52/2003 ,privind transparența decizionalã în administrația publicã, republicatã, cu modificările și completările ulterioare,

Luând act de dezbaterile din ședința plenului Consiliului Local al Comunei Acățari

În temeiul dispozițiilor art. 139 alin. (3) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

H O T Ă R Ă Ș T E:

 Art.1. Se aprobă depunerea documentelor de aplicare de către UAT-ul rural Comuna Acățari, județ Mureș, pentru a participa în proiectul: „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate*”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

Art.2. Se aprobă conținutul protocolului de colaborare și semnarea protocolului de colaborare dintre UAT-ul rural Comuna Acățari județ Mureș și parteneriatul proiectului „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate*”.

Art.3. Se aprobă efectuarea tuturor cheltuielilor eligibile în proiectul „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate*”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

Art.4. Se aprobă suportarea din bugetul local al UAT-ul rural Comuna Acățari județ Mureș, a tuturor cheltuielilor neeligibile identificate, precum și toate costurile suplimentare din fonduri proprii, , în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

Art.5. Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

 Art. 6. Se aprobă punerea la dispoziție a spațiului la sediul UAT Acățari de la adresa Loc. Acățari, Nr. 214, Jud. Mureș unde își va desfășura activitatea echipa comunitară integrată.

Art. 7. Se confirmă dreptul UAT-ul rural Comuna Acățari județ Mureș, de a efectua lucrări de reabilitare minimale, iar pentru aceasta se anexează documentele justificative referitoare la: dreptul de proprietate, respectiv extras de Carte funciară.

Art.8. Se confirmă că UAT-ul rural Comuna Acățari județ Mureș, deține capacitatea profesională şi operațională pentru participarea ca beneficiar în cadrul proiectului, având o echipă formată din cel puțin un responsabil financiar și un responsabil achiziții publice.

Art.9. Se confirmă că UAT-ul rural Comuna Acățari județ Mureș, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

Art. 10 Să respecte prevederile legislației în vigoare cu privire la egalitatea de șanse și de tratament între femei și bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

Art. 11 Să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

Art.12. Se împuternicește domnul Osváth Csaba, primar al Unității Administrativ Teritoriale Comuna Acățari, să semneze protocolul de colaborare.

Art.13. Aducerea la îndeplinire a prezentei hotărâri se asigură de către primarului Comunei Acățari, reprezentantul legal al Comunei Acățari Dl. Osváth Csaba.

Art.14. Prezenta hotărâre se comunică, prin intermediul secretarului Comunei Acățari, în termenul prevăzut de lege, primarului Comunei Acățari și Prefectului Județului Mureș și se aduce la cunoștință publică prin afișarea la sediul primăriei, precum și pe pagina de internet a comunei, primăriei.

Președinte de ședință, Contrasemnează,

 Nagy Dalma Imola Secretar general,

 Jozsa Ferenc